Termo Ploiești, operatorul local de termoficare, anunță întreruperea furnizării apei calde în mai multe zone din Ploiești.
Astfel, astăzi, 27 mai 2024, începând cu ora 08:00, Termo Ploiești anunță întreruperea furnizării agentului termic (ACC – apă caldă pentru consum) pe Magistrala IV Centru la punctele termice: 8 Republicii și 1-23 August.
Această întrerupere este necesară pentru efectuarea lucrărilor de cuplare a unui tronson de conducte cuprins între străzile Veniamin Costache și Alexandru Odobescu.
Lucrările vor afecta un număr de 1105 apartamente, iar finalizarea acestora este estimată
pentru data de 28 mai 2024, ora 20:00.
De asemenea, Termo Ploiești anunță continuarea lucrărilor pe Magistrala IV Centru care va afecta, în data de 28 mai 2024, în intervalul orar 08:00-20.00 consumatorii racordați
la punctele termice: PT 12-23 August, PT 11 Republicii, PT 9 Centru, PT 8 Centru, PT 3 Centru și PT 4 Centru, respectiv 2432 apartamente.
Această extindere a lucrărilor este necesară pentru asigurarea unei rețele de distribuție
eficiente și fiabile pentru locuitorii din zonele afectate.
Pentru orice informații suplimentare, vă rugăm să ne contactați la numărul de telefon:
0800 672 777 – TelVerde – număr de telefon apelabil gratuit, la nivel național, în orice rețea, 24 de ore din 24, 7 zile din 7.